Document ID: 32001D0012

Tarybos sprendimas
2000 m. gruodžio 19 d.
iš dalies keičiantis Sprendimą 90/424/EEB dėl išlaidų veterinarijos srityje
(2001/12/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
kadangi:
(1) 1999 m. gegužės 17 d. Tarybos reglamente (EB) Nr. 1258/1999 dėl bendrosios žemės ūkio politikos finansavimo [3] yra numatyta, kad nuo 2000 m. sausio 1 d. Europos žemės ūkio konsultavimo ir garantijų fondo (ŽŪKGF) Garantijų skyrius finansuotų Sprendime 90/424/EEB [4] apibrėžtus specialiuosius veterinarinius veiksmus tam, kad būtų pasiekti Sutarties 33 straipsnio 1 dalyje nustatyti tikslai.
(2) Reikia nurodyti tvarką, kaip Bendrija turi tvarkyti minėtas išlaidas.
(3) Reikia, kad Komisija šias išlaidas tvarkytų tiesiogiai, atsižvelgdama į jų kilmę.
(4) Dėl to reikėtų atitinkamai pakeisti Sprendimą 90/424/EEB,
PRIĖMĖ ŠĮ SPRENDIMĄ:
1 straipsnis
Sprendimas 90/424/EEB papildomas šiuo straipsniu:
"40a straipsnis
Išlaidas, finansuojamas šiame sprendime nustatytomis sąlygomis, tiesiogiai tvarko Komisija, laikydamasi 1977 m. gruodžio 21 d. Finansinio reglamento 98 straipsnio antros pastraipos [5]."
2 straipsnis
Šis sprendimas skirtas valstybėms narėms.
Priimta Briuselyje, 2000 m. gruodžio 19 d.

Labels: 4
15
6